Ľubo Belák

PhDr. Ľubomír Belák (* 5. január 1951, Bratislava) je slovenský hudobník, skladateľ a televízny producent. Syn moderátora, speváka, kabaretiera i príležitostného herca Michala Beláka a Pavly, rod. Adámkovej, členky zboru SND v Bratislave, mladší brat speváčky Jany Belákovej a módnej návrhárky Daniely Luthovej.

Životopis 
Ľubo Belák začínal ako hudobník, skladateľ, spevák a inštrumentalista na voľnej nohe. V 60. rokoch hral v bigbítovej kapele The Players, neskôr s vlastným orchestrom sprevádzal Evu Kostolányiovú a Karola Duchoňa. So sestrou Janou tvoril duo súrodencov Belákovcov, ktoré od roku 1980 sprevádzala jeho skupina Ľuba Beláka. V roku 1981 založil rockovú skupinu LBT, s ktorou vo vydavateľstve Opus vydal LP s názvom LBT. Pôsobil ako hudobník, skladateľ a aranžér Radošinského naivného divadla. V roku 1981 sa podieľal na nahrávaní albumu Bolo nás jedenásť z autorskej dielne Milan Lasica, Július Satinský a Jaroslav Filip. Ľubo Belák býval hudobným režisérom Bratislavskej lýry, Bratislavských Jazzových dní a Festivalu politickej piesne v Martine. Od roku 1984 bol dramaturgom redakcie zábavy Československej televízie - štúdio Bratislava, spolupracoval na výrobe televíznej hitparády Triangel, ktorá patrila medzi priekopníkov v produkcii pôvodných slovenských videoklipov. Medzi rokmi 19881990 bol hlavným dramaturgom v redakcii zábavy Československej televízie - štúdio Bratislava. 

Od roku 1992 je nezávislým televíznym producentom, produkoval relácie Čo dokáže ulica, Rhytmick, Život zvaný droga, Music klub a iné.

V roku 2013 bol zvolený za predsedu Asociácie organizácií spisovateľov Slovenska. Počas svojho pôsobenia v roku 2014 zorganizoval spolu s Ministerstvom kultúry a Literárnym informačným centrom Dni slovenskej literatúry. Vo funkcii pôsobil do roku 2015.

Diskografia  
1980 - Karol Duchoň – skupina Ľuba Beláka
 1981 – Milan Lasica, Július Satinský a Jaro Filip  – Bolo nás jedenásť
 1981 – Rezsõ Soltész – Robot love
 1982 – Mixed Co. – Islands
 1982 - LBT
 1983 – Radošinské naivné divadlo – Jááánošík (dvojalbum)
 2008 – Ľubo Belák – Bigbíťák
 2021 - Ľubo Belák - Slová

Filmová hudba 
 Autobus – krátkometrážny film 
 Droga – televízny krátkometrážny film 
 Slovensko – stredometrážny film 
 Slniečko na rukavičke – televízny cyklus 
 Mať tak o koliesko viac – animovaný televízny cyklus

Televízna tvorba  
 Čo dokáže ulica (cyklus) 
 Rhytmick (cyklus) 
 Keď odchádza kapela (cyklus) 
 Príbeh zvaný droga (cyklus) 
 Ide pieseň okolo (cyklus) 
 Detektívka (hudobný film Elánu) 
 Papierové lásky (televízna dramatizácia príbehu s pesničkami)
 Svätý František (americký animovaný seriál, texty slovenských piesní a zvuková réžia)
 Sto rokov do neba (televízny dokument o Michalovi Belákovi - slovenskom hercovi)
 Kde bolo, tam bola (televízny cyklus o slovenskej populárnej hudbe)

Literárne práce 

 Čierne na bielom (blogy, články, eseje)

Teoretická tvorba – masmediálna komunikácia 
 Projekt Verejnoprávnej televízie – 2006 
 Punk a nová vlna (dizertačná práca FFUK)

Ocenenia 

 Cena Gejzu Dusíka 2020 (Hudobný fond)

Zdroj 
Oficiálna stránka - http://www.lubobelak.sk/
Facebook - https://www.facebook.com/lubomir.belak/
Blog SME - https://blog.sme.sk/lubomirbelak1
 osobnosti.sk: Ľubomír Belák PhDr.
 Kolektív autorov: Slovenský biografický slovník, I. zväzok, A–D, Martin 1989

Iné projekty 

 
Osobnosti z Bratislavy
Slovenskí hudobníci
Slovenskí televízni producenti